ZAPISNIK

36. sjednice Vijeća Mjesnog odbora Miroševec

održane 20. svibnja 2024. u prostorijama mjesne samouprave

Miroševečka cesta 131, s početkom u 20,00 sati

NAZOČNI ČLANOVI: Dijana Bačani, Sanja Kelčec Ključarić, Krešimir Huzek i Zdravko Mišić

Predsjedava: Dijana Bačani

Zapisnik vodi: Dijana Bačani

Predsjednica konstatira da je nazočno 4 od ukupno 4 članova Vijeća, što znači da Vijeće može pravovaljano odlučivati, te otvara 36. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 35. sjednice održane 22. travnja 2024.

Na prijedlog predsjednice, Vijeće jednoglasno prihvaća i utvrđuje

DNEVNI RED

Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2025. godini – donošenje zaključka;

Prijedlog za postavljanje nadstrešnice na autobusnom stajalištu linije 208, Miroševečka cesta nasuprot kbr.224 – donošenje zaključka;

Prijedlog za asfaltiranje ulice Kurekov breg (k.č.br.921 k.o. Granešina Nova) – donošenje zaključka;

Pitanja, prijedlozi i obavijesti.

AD 1. Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2025. godini

Nakon provedene rasprave, Vijeće jednoglasno donosi

ZAKLJUČAK

O utvrđivanju prijedloga prioriteta Vijeća Mjesnog odbora Miroševec za Plan komunalnih aktivnosti Gradske četvrti Gornja Dubrava u 2025.

Prilaže se tablica prioriteta za Plan komunalnih aktivnosti te je ista sastavni dio zapisnika.

AD 2. Prijedlog za postavljanje nadstrešnice na autobusnom stajalištu linije 208, Miroševečka cesta nasuprot kbr.224

Nakon provedene rasprave, Vijeće jednoglasno donosi

ZAKLJUČAK

I/ Razmotren je prijedlog građana za postavljanje nadstrešnice na autobusnom stajalištu linije 208 Dubrava - Vidovec, na Miroševečkoj cesti, nasuprot kbr. 224.

II/ Vijeće podržava gore navedeni prijedlog, a radi zaštite korisnika navedene autobusne linije, poglavito djece i starijih, od svih vremenskih uvjeta.

III/ Ovaj zaključak dostavlja se Vijeću Gradske četvrti Gornja Dubrava, na daljnje postupanje.

Ad. 3. Prijedlog za asfaltiranje ulice Kurekov breg (k.č.br.921 k.o. Granešina Nova)

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

O navedenom prijedlogu Vijeće je već donijelo zaključak na 33. sjednici, kojim je prihvaćen prijedlog za asfaltiranje ulice Kurekov breg (k.č.br.921 k.o. Granešina Nova).

Završeno u 21,00 sat.

KLASA:024-08/24-003/1047

URBROJ: 251-13-11-5/009-24-2

U Zagrebu, 20. svibnja 2024.

Zapisnik sastavila: Dijana Bačani Predsjednica

Zapisnik tehnički i administrativno obradila: Vijeća Mjesnog odbora Miroševec

Sandra Šukunda Dijana Bačani